Talkooviikonloppu Haapamäellä 11.-13.9.2026
2026-09-11 - 2026-09-13 | Haapamäen Museoveturiyhdistys ry., Asematie 35, Haapamäki, 42800, Suomi
Haapamäen museoveturiyhdistyksen seuraava talkooviikonloppu pidetään 11.-13.9.2026 yhdistyksen museovarikolla osoitteessa Asematie 35a, 42800, Keuruu. Talkoiden pääpainona on veturitallin lankutuksen jatkaminen ja sen viimeistely. Jos ylimääräistä aikaa jää, niin lankutuksen ohelle on keksitty muita työkohteita.
Talkootapahtuman perjantaipäivänä (11.9) keskitytään enimmäkseen paikan päälle majoittautumiseen, mutta tilanteen salliessa hommia voi jo silloin olla hommia tarjolla. Varsinaisen ohjelman mukaisiin talkootöihin keskitytään lauantaista sunnuntai-iltapäivään asti. Aikaisemminkin voi saapua ja myöhemmin lähteä, mutta tällöin kannattaa olla yhteydessä järjestäjään ja varmistaa, että yhdistyksen edustaja on tuolloin paikalla. Voit toki tulla paikalle lyhyemmäksikin aikaa. Talkoon kulusta ja aikatauluista tiedotetaan itse talkootapahtumalle omistetussa Whatsapp-ryhmässä ennen tapahtuman alkua ja myös sen aikana.
Majoitus tapahtuu yhdistyksen lepohuonerakennuksessa osoitteessa Asematie 35 ja mahdollisesti myös yhdistyksen omassa makuuvaunussa. Jos saavut omalla autolla, on parkkitilaa tarjolla lepohuoneen edessä pihalla. Haapamäen rautatieasemalta on lyhyt kävelymatka museovarikolle.
Yhdistys tarjoaa majoituksen, liinavaatteet, ohjelman sekä ruokailun. Huomioithan ilmoittautumisen yhteydessä mainita mahdollisesti huomioon otettavan ruokavalion. Matkakuluista jokainen osallistuja vastaa itse.
Alaikäisillä on oltava yhteyshenkilönä huoltaja, johon yhdistyksen edustaja on tarvittaessa yhteydessä ennen tapahtumaa.
Ilmoittautumislomake löytyy tästä linkistä. Ilmoittautumisen jälkeen saat tarkemmat ohjeet miten valmistautua viikonloppuun. Ilmoittautuminen on tärkeää etenkin jos aiot ruokailla tai majoittua yhdistyksen toimesta. Tällöin osaamme varautua saapumiseesi.
Jos et ole aiemmin/pitkään aikaan ollut talkoissa tai käynyt yhdistyksen tiloissa, sinuun ollaan yhteydessä jolloin saat tarvittaessa tarkemmat ohjeet mm. mitä kannattaa pakata mukaan.
Jos olet epävarma osaatko tai tiedätkö tarpeeksi niin älä huoli. Tärkeintä on osallistua omien kykyjensä mukaan. Paikalla on myös kokeneempia jäseniä jotka neuvovat sinua.
Lämpimästi tervetuloa viettämään viihtyisää talkooviikonloppua Haapamäelle!
Aikataulu lyhyesti:

Perjantai 11.9

Omatoiminen saapuminen Haapamäelle
Kevyttä talkootoimintaa ja lankutusurakan valmistelua
Saunominen mahdollista osallistuja määrästä riippuen

Lauantai 12.9

8.00-9.00 omatoiminen aamupala kahvihuoneella ja aloituspalaveri
9.00-ilta lankutus- ja tarvittaessa muiden talkootöiden aloittaminen
13.00-14.00 lounas kahvihuoneella
14.00-ilta lankutustyön jatkaminen
17.00-18.00 päivällinen kahvihuoneella
Ilta (ylimääräinen aika) illanviettoa, grillaamista ja saunomista

Sunnuntai 13.9

9.00-10.00 omatoiminen aamupala kahvihuoneella
10.00-13.00 talkootöiden jatkamista ja viimeistelyä
13.00-14.00 lounas ja lopetustuokio
